[[Fil:Rennes_(35)_Métropole_Saint-Pierre_-_Intérieur_-_Procession_des_saints_de_Bretagne_-_Bienheureux_Robert_d'Arbrissel.jpg|thumb|[[Prædikant]]en Robert d'Arbrissel, som man tænkte sig ham i 1800-tallet.]]
=== Den første trubadur ===
Vilhelm 9. af [[Poitiers]] ([[1071]]-[[1127]]) er den første trubadur, der findes bevarede digte efter - 11 i tallet. I [[1086]] blev han [[hertug]] af Aquitaine. Han brød sig ikke spor om religion og deltog ikke i det første [[korstog]], der ellers greb hans samtidige stærkt. Han lod sig heller ikke afficere af, at hans anden kone, Filippa, klagede ham ind for [[kirkemøde]]t i [[Reims]] i [[1119]], fordi han havde taget en [[frille]]. Men da han opdagede, at andre havde vundet berømmelse ved at deltage i korstog, meldte han sig til det forsinkede korstog i [[1102]], der imidlertid blev en fiasko. Til overmål havde en omrejsende talsmand for [[askese]], Robert d'Arbrissel,<ref>https://historicalragbag.com/2015/02/06/fontevraud-robert-d-arbissel-and-monasticism/</ref> benyttet sig af hertugens fravær til at lokke mængden til det nye [[kloster]] i Fontevraud i [[Anjou]]. Til dette kloster, ledet af en [[abbedisse]], strømmede på kort tid omkring 2.000 personer, deriblandt [[Filip 1. af Frankrig|kong Filip 1.s]] dronning Bertrade de Montfort, samt hertug Vilhelms egen kone og nr 1 og 2, og hans datter. Som protest oprettede han derfor et [[karikatur]]kloster for letlevende damer i Niort. Hans digte kan også have været tænkt som karikaturer af tidens [[salme]]r. Måske var han [[ironi]]sk, da han skrev:
:Den dame begår en [[dødssynd]],
:som ikke elsker en ridder tro.
:Elsker hun [[munk]] eller [[klerk]], farer hun vild:
:da skulle hun brændes på gløder og ild.
Han kunne også lyde helt moderne:
:Jeg vil lave en sang om slet ingenting
:hverken om mig eller andre.
:Ikke om kærlighed, ikke om ungdom,
:ikke om noget andet.
:Den blev digtet til hest, mens jeg sov.<ref>Knud Togeby: "Europæisk litteratur", ''Verdens litteraturhistorie 2'' (s. 272-73)</ref>
Musik Middelalderens_kultur